สั่งตั้ง กก.สอบตำรวจ สภ.เขาวง ปล่อยคนร้ายหยาม ชิงรถสายตรวจเผ่นหนี
ผู้การฯกาฬสินธุ์ เตรียมสั่งตั้งกรรมการตรวจสอบข้อเท็จจริง กรณีตำรวจ สภ.เขาวง ปล่อยคนร้ายชิงรถสายตรวจเผ่นหนี ขณะโบกจอดเพื่อเรียกตรวจค้นปล่อยปละละเลยหรือประมาทเลินเล่อเมื่อวันที่ 11 พ.ค.2563 ผู้สื่อข่าวรายงานความคืบหน้ากรณีคนร้ายก่อเหตุขโมยรถยนต์สายตรวจ สภ.เขาวง จ.กาฬสินธุ์ แล้วหลบหนี โดยทาง พ.ต.อ.กฤษณะ พัฒนเจริญ รองโฆษก ตร. เปิดเผยว่า ได้รับรายงานจาก ภ.จว.กาฬสินธุ์ ว่า เมื่อเวลา 14.00 น. วานนี้ (10 พ.ค.) ขณะเจ้าหน้าที่ตำรวจ ชุดสายตรวจรถยนต์ สภ.เขาวง จ.กาฬสินธุ์ จำนวน 3 นาย ได้ออกตรวจในพื้นที่ พบรถยนต์ต้องสงสัยจอดอยู่ข้างทาง จึงได้ขับรถยนต์สายตรวจ จอดหน้ารถยนต์คันต้องสงสัยและเข้าไปตรวจสอบ พร้อมให้ผู้ต้องสงสัยลงจากรถ ขณะกำลังตรวจค้นรถ ผู้ต้องสงสัยได้ขึ้นรถตำรวจและขับหลบหนีไป เจ้าหน้าที่ตำรวจจึงขับรถผู้ต้องสงสัยติดตามไปอย่างกระชั้นชิดจากการตรวจสอบภายในรถยนต์ของผู้ต้องสงสัย พบยาบ้า 4000 เม็ด อยู่ระหว่างตรวจยึดเพื่อทำการตรวจพิสูจน์ ในส่วนตัวผู้ต้องสงสัยที่ก่อเหตุลักรถยนต์สายตรวจยังอยู่ระหว่างทำการพิสูจน์ทราบชื่อสกุล ตำหนิรูปพรรณ ใบหน้า ที่แน่ชัด รองโฆษก ตร. กล่าวต่ออีกว่า สำหรับการติดตามผู้ต้องสงสัยและรถยนต์สายตรวจ ทราบว่าขณะนี้สามารถติดตามตามพบแล้ว ซึ่งผู้ต้องสงสัยจอดรถไว้บนสันเขื่อนเขตพื้นที่ สภ.หนองบ่อ อ.นาแก จว.นครพนม โดยอยู่ระหว่างปิดล้อมรอกำลังสนับสนุนเพื่อเข้าตรวจค้น ในเบื้องต้น เจ้าหน้าที่ตำรวจจะดำเนินคดีกับผู้ที่ก่อเหตุในความผิดฐาน มียาบ้าไว้ในครอบครองเพื่อจำหน่ายโดยผิดกฎหมายและลักทรัพย์สินทางราชการในส่วนความบกพร่องที่เกิดขึ้น พล.ต.ต.สมนึก มีควาฬ ผบก.ภ.จว.กาฬสินธุ์ จะมีคำสั่งตั้งกรรมการตรวจสอบข้อเท็จจริงในเรื่องที่เกิดขึ้นต่อไป ซึ่งหากเป็นการปล่อยปละละเลยหรือความประมาทเลินเล่อ ของผู้หนึ่งผู้ใดก็จะมีการดำเนินลงโทษทางวินัยกับผู้ที่เกี่ยวข้อง ตามลำดับชั้น ซึ่งจากการตรวจรถสายตรวจที่คนร้ายจอดไว้แล้ว ไม่พบคนร้าย คาดว่าหลบหนีไปบริเวณที่จอดรถชุดสืบกำลังติดตาม ตรวจค้นรถคนร้ายพบยาบ้าจำนวน 2 มัด ประมาณ 4000 เม็ด.รายงานข่าวแจ้งว่า เหตุดังกล่าวเกิดขึ้นริมถนนทางหลวงหมายเลข 2101 สาย นาคู-กุฉินารายณ์ หน้าร้านครัวเจ๊ณี เยื้องหน้าที่ว่าการอำเภอเขาวง จังหวัดกาฬสินธุ์ รถสายตรวจคันดังกล่าว หมายเลขทะเบียน 6กค 8883 กรุงเทพมหานคร ถูกคนร้ายชิงไปต่อหน้าต่อตาเจ้าหน้าที่ระหว่างทำการตรวจค้นโดยผู้เห็นเหตุการณ์ เล่าว่า ตำรวจได้โบกรถกระบะแต่งซิ่ง สีส้ม ไม่ติดแผ่นป้ายทะเบียน โดยเจ้าหน้าที่ตำรวจสายตรวจ สภ.เขาวง จำนวน 3 นาย ได้ขับรถสายตรวจจอดหน้ารถคันดังกล่าว แต่ระหว่างที่ลงไปทำการตรวจค้นอยู่นั้น รถได้จอดติดเครื่องอยู่ ปรากฏว่าหนึ่งในสองคนร้ายได้อาศัยจังหวะที่เจ้าหน้าที่เผลอ เดินขึ้นไปขับรถสายตรวจ พร้อมกับเรียกเพื่อนที่มาด้วยกันขึ้นรถ แล้วได้ซิ่งรถหลบหนีไปในเขตอำเภอนาคู ขณะนั้นด้วยความตกใจ เจ้าหน้าที่ตำรวจสายตรวจก็ได้ขับรถของคนร้ายไล่ตาม แต่ตามไม่ทัน เนื่องจากคนร้ายคงจะชินทางได้ซิ่งรถหายเข้าไปในหุบเขาภูพาน.
ผู้การฯกาฬสินธุ์ เตรียมสั่งตั้งกรรมการตรวจสอบข้อเท็จจริง กรณีตำรวจ สภ.เขาวง ปล่อยคนร้ายชิงรถสายตรวจเผ่นหนี ขณะโบกจอดเพื่อเรียกตรวจค้น ปล่อยปละละเลยหรือประมาทเลินเล่อ
ชิงรถตำรวจ,ชิงรถสายตรวจ,ขโมยรถตำรวจ,ขโมยรถสายตรวจ,สภ.เขาวง,หยามตำรวจ,ตั้งกรรมการสอบ,ข่าวทั่วไป